Ev. číslo: BAL-11-7-2018-SK

**Zmluva o balíčku GDPR+ a certifikáte SSL**

uzavretá podľa ustanovenia § 269 ods. 2 zákona č. 513/1991 Zb. Obchodný zákonník, v znení neskorších predpisov (ďalej len „Obchodný zákonník“)

**Obec Dvorianky**

so sídlom: Lipová ulica 79/1, 076 62 Parchovany

IČO: 00331511

konajúci: Andrej Marcin, starosta

kontaktná emailová adresa: obecdvorianky@centrum.sk

***(ďalej ako „Objednávateľ“)***

a

**Galileo Corporation s.r.o.**

so sídlom: Čierna Voda 468, 925 06 Čierna Voda

IČO: 47192941

zapísaná v obchodnom registri Okresného súdu Trnava, odd.: Sro, vl.č.: 37937/T

bankové spojenie: Tatra banka, a.s., č. účtu: 2928896173/1100

DIČ: 2023788745

za ktorú koná Eva Klímová, na základe plnej moci zo dňa 24. 3. 2016

***(ďalej ako „Zhotoviteľ“)***

uzatvárajú túto zmluvu

**I. Predmet zmluvy**

1.1 Predmetom tejto zmluvy je rozšírenie redakčného systému na verziu GDPR+, zabezpečenie a nasadenie certifikátu SSL (ďalej v texte zmluvy len „SSL“) a zabezpečenie prevádzky GDPR+ a SSL Poskytovateľom na webe Objednávateľa.

1.2. Rozšírením na verziu GDPR+ sa**upraví funkcia existujúcich modulov** založených na poskytnutí osobných údajov a **rozšíri administrácia o záložku GDPR**, ktorá obsahuje vyhľadávač osobných údajov vo verejnej časti aj v administrácii webu s exportom do PDF, evidenciu súhlasov so spracovaním osobných údajov, metodiky a praktické príklady, výkladový slovník, základné dokumenty, najčastejšie otázky a odpovede (FAQ), informovanie dotknutých osôb, nastavenia a záznamy o spracovaní osobných údajov.

1.3 Certifikát SSL zaisťuje prevádzku webových stránok so zabezpečeným protokolom HTTPS. Certifikát umožňuje šifrovanie komunikácie medzi serverom a počítačom návštevníka stránok overením domény a je dôveryhodný pre aktuálne verzie všetkých webových prehliadačov.

1.4 V rámci **prevádzky** **verzie GDPR+** bude Zhotoviteľ zabezpečovať najmä sledovanie a implementáciu legislatívnych zmien súvisiacich s problematikou GDPR, pravidelnú aktualizáciu záložky GDPR a technickú podporu.

1.5 V rámci **prevádzky SSL** Zhotoviteľ najmä garantuje platnosť SSL, t. j. zaistí predlžovanie jeho platnosti, v prípade potreby zabezpečí zmenu poskytovateľa SSL a poskytuje technickú podporu.

**II. Práva a povinnosti strán**

2.1. Zhotoviteľ sa zaväzuje do **1 mesiaca** od nadobudnutia účinnosti tejto zmluvy rozšíriť verziu redakčného systému webu Objednávateľa na verziu GDPR+ a nasadiť SSL Objednávateľovi na funkčný web.

2.2. Zhotoviteľ sa zaväzuje počas účinnosti tejto zmluvy zabezpečiť riadnu prevádzku verzie
GDPR+ a SSL na webe Objednávateľa.

2.3. Objednávateľ je povinný platiť Zhotoviteľovi riadne a včas dohodnutú cenu.

2.4. Objednávateľ sa zaväzuje poskytnúť Zhotoviteľovi všetku súčinnosť potrebnú na plnenie povinností Zhotoviteľa podľa tejto zmluvy.

**III. Cena a jej splatnosť**

3.1. Cena za rozšírenie na verziu GDPR+ a zabezpečenie SSL podľa tejto zmluvy je **395,- Eur bez DPH**.

3.2. Cena za zabezpečenie prevádzky GDPR+ a SSL na 1 rok je **135,- Eur bez DPH** (ďalej len „ročný poplatok“).

3.3. Objednávateľ je povinný zaplatiť Zhotoviteľovi dohodnutú cenu za rozšírenie na verziu GDPR+ a zriadenie SSL na základe faktúry so splatnosťou 14 dní odo dňa jej vystavenia, ktorú je Zhotoviteľ oprávnený vystaviť najskôr ku dňu nasadenia rozšírenej verzie a SSL na web Objednávateľa.

3.4. Objednávateľ je povinný platiť Zhotoviteľovi ročný poplatok dopredu vždy na nasledujúcich 12 mesiacov na základe faktúry so splatnosťou 14 dní odo dňa jej vystavenia. Faktúru je Zhotoviteľ oprávnený vystaviť vždy najskôr ku dňu, ktorý sa svojím označením zhoduje s dňom, v ktorom sa nasadila rozšírená verzia a SSL na web Objednávateľa.

3.5 Faktúru zašle zhotoviteľ Objednávateľovi elektronicky na kontaktnú emailovú adresu.

**IV. Záverečné ustanovenia**

4.1. Táto zmluva je dohodnutá na neurčité obdobie.

4.2. Táto zmluva nadobúda platnosť dňom jej podpisu oboma zmluvnými stranami a účinnosť nasledujúci deň po dni jej zverejnenia. Je vypracovaná v dvoch vyhotoveniach, z ktorých každá zmluvná strana dostane po jednom vyhotovení.

4.3. Obe strany môžu túto zmluvu vypovedať bez udania dôvodu, najskôr však po uplynutí 1 roka odo dňa, v ktorom bola odovzdaná verzia GDPR+ a SSL Objednávateľovi. Výpovedná lehota je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď zmluvy doručená druhej strane.

4.4. Právne vzťahy účastníkov výslovne neupravené v tejto zmluve sa riadia príslušnými ustanoveniami slovenského právneho poriadku. Spory vyplývajúce z tejto zmluvy budú s konečnou platnosťou rozhodovať súdy SR, pričom miestne príslušným zjednávajú strany tejto zmluvy súd, v ktorého obvode má sídlo Zhotoviteľ.

4.5. Zmeny a doplnky tejto zmluvy je možné vykonávať po dohode zmluvných strán vo forme písomného dodatku k tejto zmluve.

V Čiernej Vode dňa 30.7.2018 V .......................... dňa ......................

………………………......… ....…………………………

 Zhotoviteľ Objednávateľ

Galileo Corporation s.r.o. Obec Dvorianky